***De grunnleggende bestanddeler*** (originaltittel: *Elementarteilchen*) er en film av Oskar Roehler fra 2006 med Michel Houellebecqs roman av samme navn som litterært forelegg.

Handlingsreferat
----------------

Filmen fokuserer på Michael og Bruno, og deres forstyrrede seksualitet. De er to halv-brødre, som er veldig forskjellige. De hadde også en veldig uvanlig barndom fordi moren deres var en hippie, i stedet vokste de opp hos bestemødrene eller ved internatskoler. Michael vokser opp til å bli en molekylær-biolog, og er fascinert av genetikk. Han ønsker å skille re-produksjon fra seksualitet ved å klone, i stedet for å gjennomføre faktiske seksuelle forhold. Michael blir frustrert over jobben sin i Berlin, og bestemmer seg for å fortsette sin videre forskning rundt kloning ved en annen institusjon i Irland. Bruno, ungdomsskole-lærer og mislykket forfatter, er på sin side besatt av sine egne seksuelle lyster. Han blir ofte involvert i mislykkede forsøk med kvinner, og netter sammen med prostituerte. Han sjekker seg frivillig inn på et psykiatrisk sykehus, etter å ha seksuelt trakassert en av studentene sine.

Før han reiser til Irland, besøker Michael landsbyen hvor han ble født, for aller første gang på mange år. Til sin overraskelse møter han barndomsvenninnen Annabelle igjen, og oppdager at hun fremdeles er singel. De innleder snart et seksuelt forhold. Bruno forlater mentalinstitusjonen og reisre på ferie til en hippie-leir etter at hans kone ønsker skilsmisse. På leiren møter han Christiane, som også er seksuelt åpen. Selv om de har et åpent forhold, blir han etter hvert forelsket i henne. Under en sex-orgie under et av besøkene deres ved en swing-klubb, kollapser Christiane. På sykehuset får Bruno vite at Christiane er lam for alltid, på grunn av en kronisk sykdom. Ikke desto mindre ønsker Bruno å leve sammen med henne.

Michael flytter etter hvert til Irland, og får vite at til tross for tvilen hans var hans tidligere forskning på kloning et revolusjonerende gjennombrudd. Imidlertid savner han fremdeles Annabelle, men klarer ikke å få tak i henne på telefonen. Annabelle får beskjed om at hun er gravid, men at hun må ta abort og fjerne livmoren på grunn av livstruende abnormiteter. Christiane velger å begå selvmord, istedenfor å leve med med sykdommen sin resten av livet. Deretter legger Bruno seg inn på mentalinstitusjon igjen, hvor han opplever hallusinasjoner av Christiane.

Medvirkende
-----------

* Moritz Bleibtreu
* Christian Ulmen
* Martina Gedeck
* Franka Potente
* Nina Hoss

Referanser
----------

1. ↑  «Filmen på Filmweb.no» **(norsk)**. Besøkt 30. januar 2016.

Eksterne lenker
---------------

* (en) *De grunnleggende bestanddeler* på Internet Movie Database Rediger på Wikidata

* (sv) *De grunnleggende bestanddeler* i Svensk Filmdatabas Rediger på Wikidata

* (en) *De grunnleggende bestanddeler* på AllMovie Rediger på Wikidata

* (fr) *De grunnleggende bestanddeler* på Allociné Rediger på Wikidata

* (nl) *De grunnleggende bestanddeler* på MovieMeter Rediger på Wikidata

* (de) *De grunnleggende bestanddeler* på filmportal.de Rediger på Wikidata

* (en) *De grunnleggende bestanddeler* på Turner Classic Movies Rediger på Wikidata

* (en) *De grunnleggende bestanddeler* på Rotten Tomatoes Rediger på Wikidata